
I. Обща информация
Годишният доклад за наблюдението на изпълнението на Общинския план за развитие за 2019 година е разработен в съответствие с изискванията на Закона за регионално развитие и Правилника за неговото прилагане.

Съгласно чл. 91, ал. 8 от ППЗРР, настоящият доклад съдържа:

Общи условия за изпълнение на Общинския план за развитие (ОПР) и в частност промените в социално- икономическите условия в общината;

Постигнат напредък по изпълнението на целите и приоритетите от ОПР;

Предприети действия за осигуряване на ефективност и ефикасност при изпълнението на плана;
Заключения.

II. Общи условия за изпълнение на ОПР и в частност промените в социално- икономическите условия в общината
1. Общи условия за изпълнение на ОПР и в частност промените в социално-икономически условия в Общината

Население на Община Генерал Тошево

През 2019г продължават тенденциите за намаляване и застаряване на населението в Община Генерал Тошево. Влиянието върху демографското развитие на общината оказват световните и национални демографски процеси – намаление на броя сключени бракове и ниска раждаемост , засилена урбанизация, както и специфичните – увеличена смъртност и интензивна емиграция. През 2019г има 76 сключени бракове, като през 2018г са били 86.
Таблица на населението по постоянен и настоящ адрес 

Област Добрич Община Генерал Тошево
	Населено място
	Постоянен адрес общо
	Настоящ адрес общо
	Постоянен и наст. адрес в същото НМ 

	Гр. Генерал Тошево
	7176
	6542
	6227

	С. Александър Стамболийски
	26
	27
	22

	С. Балканци
	54
	58
	36

	С. Бежаново
	59
	75
	53

	С. Василево
	387
	370
	331

	С. Великово
	32
	42
	26

	С. Вичово
	7
	16
	6

	С. Горица
	107
	118
	100

	С. Градини
	26
	48
	23

	С. Дъбовик
	101
	121
	80

	С. Житен
	135
	162
	113

	С. Зограф
	73
	90
	65

	С. Изворово
	220
	206
	168

	С. Йовково
	861
	299
	284

	С. Калина
	46
	80
	41

	С. Кардам
	930
	841
	787

	С. Конаре
	25
	25
	22

	С. Краище
	2
	6
	0

	С. Красен
	202
	185
	154

	С. Къпиново
	385
	206
	156

	С. Лозница
	9
	19
	8

	С. Люляково
	738
	499
	461

	С. Малина
	193
	168
	136

	С. Огражден
	10
	10
	9

	С. Петлешково
	218
	201
	151

	С. Писарово
	94
	60
	47

	С. Пленимир
	57
	63
	40

	С. Преселенци
	234
	234
	190

	С. Присад
	500
	465
	433

	С. Пчеларово
	559
	553
	495

	С. Равнец
	288
	249
	213

	С. Рогозина
	165
	147
	129

	С. Росен
	62
	64
	56

	С. Росица
	444
	298
	273

	С. Сираково
	49
	64
	45

	С. Сноп
	68
	86
	56

	С. Снягово
	313
	156
	151

	С. Спасово
	976
	901
	841

	С. Средина
	62
	67
	52

	С. Сърнино
	57
	44
	39

	С. Узово
	7
	12
	6

	С. Чернооково
	191
	232
	174



Източник : Национална база данни „Население“ – http://www.grao.bg




Равнище на безработица


Пазарът на труда включва два основни компонента : трудова заетост и безработица. Основните проблеми в община Генерал Тошево в сферата на заетостта и безработицата са : спад на заетостта, поради намаляване търсенето на работна сила, високо равнище на безработица, висок дял на продължително безработните лица с ниско образование, без специалност и професия.


Равнището на безработицата е много по-високо от това за страната. Тази тенденция се наблюдава и за миналите периоди. В община Генерал Тошево нивото на безработица е 12 %- средногодишно за изминалата година. Констатира се спад около 3,42% в сравнение с предходната година.


Ниската степен на образование и липсата на квалификация на безработните са сериозна пречка за реализацията им на пазара на труда. В условията на високото равнище на безработица и стеснен пазар на предлагане на работни места , групата с ниско образование и без специалност и квалификация, остава неконкурентна. Въпреки множеството програми, в които участва общината за насърчаване на незаети лица и за осигуряване на временна заетост на нискоквалифицирани работници все още процента на безработица  е твърде висок спрямо нивата отчетни за страната и областта.
Социални услуги предоставяни в общината
На територията на общината от 1980 година функционира Домашен социален патронаж. Социалната услуга ДСП е насочена предимно към хора в пенсионна възраст, хора с увреждания, ветерани от войните и военноинвалиди.


Домашен социален патронаж предлага следните видове услуги : доставка на храна по домовете, поддържане на лична и битова хигиена, закупуване на хранителни продукти и вещи от първа необходимост, заплащане на ел. енергия, вода и телефон, закупуване на лекарства, съдействие при снабдяване с технически помощни средства, медицински прегледи, при изготвяне на документи за ТЕЛК, за настаняване в Дом, административни услуги, поддържане на социални контакти и др. Социалните услуги в общината се определят като дейности, които подпомагат и разширяват възможностите на лицата да водят социален начин на живот , насочени към подкрепа на подпомаганите лица за осъществяване на ежедневните им дейности и постигане на социално включване. Те се предоставят съобразно желанието и личния избор на лицата, които се нуждаят от тях. През годините социалния патронаж се е развивал, усъвършенствал и вече е заведение с доказани традиции и високо качество на предлаганите услуги.


В община Генерал Тошево функционират 21 клуба на пенсионера, 1 клуб на инвалида и 1 клуб на пенсионирания учител и на здравните работници. Дейността е в 17 населени места. Целта на клубовете е да съдействат за поддържане на социални контакти и активно дълголетие на пенсионери и инвалиди. Клубовете организират и провеждат дейности и мероприятия със социален, здравен, културен и друг характер. Достъпни са за всички лица в пенсионна възраст, без ограничения на възрастта.

От 2017г функционира и Център за обществена подкрепа, който работи активно в общността с цел осигуряване на ефективен достъп на високо рискови общности до всички предлагани форми на съдействие и подкрепа, осъществяване на превантивни дейности сред децата и семействата и ангажиране на широката общественост при реализиране на услугите и дейностите по закрила на децата.
Образование


Образователната система в община Генерал Тошево осигурява общообразователната и професионална подготовка на учащите се.


Съгласно справка по натурални показатели за функция „Образование“ към 31.12.2019г в общината има 11 детски градини , в тях се обучават и възпитават общо 318 деца от 2 до 7 години, включително три яслени групи в град Генерал Тошево с 44 деца. Числеността на персонала – 40души педагогически и 51,5 непедагогически.


От месец септември 2019 г има 4 средищни детски градини : ДГ с. Красен, ДГ с. Спасово, ДГ с. Кардам и ДГ „Пролет“, гр. Генерал Тошево и две защитени детски градини – в с. Спасово и с. Красен.


Мрежата от училища в общината включва 5 основни училища , едно средно общообразователно училище  и една професионална гимназия.


Училищната мрежа в община Генерал Тошево се състои от 1 държавно и 6 общински училища – 1 СУ и 5 основни. Към настоящия момент всички 6 общински училища са средищни, 2 от тях ОУ „Йордан Йовков“ с. Спасово и ОУ „ Йордан Йовков“ с. Красен са със статут на защитено училище.


През учебната 2019/2020г в община Генерал Тошево има 1049 ученика от I до XII клас. 


В общината има 2 общински центъра за подкрепа на личностно развитие на деца – Ученическо общежитие и Център за работа с деца.


Сградният фонд на всички детски градини е в добро състояние. Със средства на европейски проекти или общинския бюджет са направени подобрения по сградите – подмяна на дограми, саниране и топлоизолация, ремонт и подмяна на отоплителни инсталации. 

Култура


Културата е един от факторите за устойчиво развитие и съхраняване на духовността на населението. В община Генерал Тошево основните културни дейности са : читалищна, библиотечна и религиозна. За тяхното осъществяване е изградена съответната инфраструктура.


Културните институции възраждат, съхраняват и създават условия за битуването на българските национални традиции в живота, особено на младото поколение. В читалищата е съсредоточен цялостния културен живот на селищата : библиотечно дело, любителско художествено творчество и всички дейности по съхраняване и разпространение на националното ни културно богатство. Читалищата са 24 на брой, с персонал 45 субсидирани бройки, като в тях работят и служители на втори трудов и на граждански договори. Любителското художествено творчество е втората по значимост дейност в народните читалища след библиотечното дело. Явен е стремежът  на участници и ръководители към художествени прояви. Доказателство са завоюваните отличия от регионални, национални и международни фестивали и събори.

Активна дейност в областта на културата развиват и 23 клубове на пенсионера, действащи на територията на града и общината. Те се включват в прояви от местен и общински характер и развиват самостоятелна клубна и творческа дейност.


Туризъм


В община Генерал Тошево туризмът, не е развит като отрасъл в местната икономика. Общината разполага със значителни туристически ресурси и потенциал, които за съжаление все още не са усвоени и не се използват пълноценно за генериране на приходи и устойчиво местно развитие.


Община Генерал Тошево има предпоставки и потенциал за развитие на ловен туризъм.


Средствата за подслон и местата за настаняване в община Генерал Тошево към 2018г са следните :

	Наименование на обекта
	Капацитет на обекта
	Категория

	Самостоятелни стаи „Узунов палас“
	9 стаи  (20 легла)
	1 звезда

	Семеен хотел „Питърс“
	11 стаи ( 22 легла)
	1 звезда

	Самостоятелни стаи „Диана“
	22 легла
	1 звезда

	Самостоятелни стаи „Тасос“
	4 броя стаи 

(11 легла)
	1 звезда

	Къща за гости с. Калина
	4 стаи (10 легла)
	1 звезда



Реализирани са 3585 нощувки за изминалата година. 
Функционира и еко- къмпинг с 4 броя бунгала за настаняване край язовир Дрян. Като цяло местата за настаняване в общината все още имат слаб капацитет и възможност за настаняване на по – голям брой туристи.

Исторически музей – Генерал Тошево отчита 8499 посетители за 2019г. 


Здравеопазване 

Здравното и медицинско обслужване на населението в общината се осъществява от „Медицински център-1 Генерал Тошево” и ЦСМП. Сградата на МЦ е основно ремонтирана, с ново оборудване и обособяване на модерен стационар с 10 легла за лежащо болните.

Болничната помощ на населението се осъществява от МБАЛ в гр. Добрич.  Доболничната медицинска помощ се осъществява от лечебни заведения за първична медицинска помощ, индивидуални практики за специализирана медицинска помощ (ИПСМП), практики за първична медицинска помощ по дентална медицина (ПГ1МПДМ).

По данни на РЗИ Добрич, към 2019 г. доболничната дейност се осъществява от 1 медицински център, 1 филиал за спешна медицинска помощ, 10 лечебни заведения за първична медицинска помощ (лични лекари), 2 броя лечебни заведения за специализирана медицинска помощ (АГ със специалист акушер-гинеколог и една по неврология),  6 броя лечебни заведения за дентална медицина (стоматолози).

На територията на общината има регистрирани 10 лечебни заведения за първична помощ,

като 6 от тях са в град Генерал Тошево, а 4 в селата: Кардам, Василево, Красен и Житен.

Регистрирани са общо 6 броя лечебни заведения за дентална медицина - като 5 са в град Генерал Тошево, а 2 обслужват селата: Спасово и Кардам.

Няма промяна в осъществяването на дейността към 2019г.
Независимо от заявените принципи на достъпност и равнопоставеност на здравноосигурените лица при получаване на медицинска помощ, населението на малките и особено на отдалечените населени места среща сериозни трудности при осигуряването й.
Младежки дейности и спорт 


В община Генерал Тошево са изградени множество клубове, както в града, така и в селата. Сред най-успешно развиващите се са:

· Спортен клуб по тенис на маса ;
· Спортни клубове по волейбол и баскетбол ;
· Клуб по вдигане на тежести ;
· Клуб по силов трибой ;
· Два футболни клуба в града, в с. Люляково и в с. Василево;
· Клуб по хокей на трева ;
· Клуб по художествена гимнастика ;
· Туристическо дружество и др. ;
През 2019г са проведени следните мероприятия от Общинския спортен календар:
· Конен турнир за Тодоровден в памет на доц. Т. Тодоров и за празника на града ;

· Турнир по футбол на малки вратички по повод Международния ден на ромите ;

· Организиране и финансиране на всички ученически игри 2018/2019г ;

· Седмица на спорта 7-18 май 2019 – (Турнир по футбол на малки вратички по повод Международния ден на ромите ; Турнир по белот; Турнир по класическа табла; ; Колоездачна обиколка; Турнир по тенис на маса ;
· Турнири по волейбол ; 
· Баскетфест 2019 ;

· Поход „По стъпките на Йовков“ ;

· Ежегодни награждавания за спортист и отбор на годината;

Спортната инфраструктура в общината се състои от :

· 4 – стадиона ;

· 10 – игрища ;

· 4 –  спортни площадки ;

· 1 – басейн ;
Във всички учебни заведения са изградени подходящи зали и площадки за развитието на спорта.


Стадион „Спортист“ в гр. Генерал Тошево се нуждае от ремонт. 

Икономическо развитие 

Структуроопределящи отрасли за местната икономика са селското стопанство и търговията, като водещо значение има селското стопанство. Неговата структура на производство и специализация определят характера на цялата територия и облика на населените места. Земеделието е застъпено във всички селища на общината и има важна роля за цялостното й развитие. През последните години, отрасълът е основен източник на доходи в общината.

Селско стопанство
Селското стопанство е водещ отрасъл на общинската икономика в Генерал Тошево. То е основен източник на доходи и заетост за населението и ще продължава да играе важна роля за развитието на района в бъдеще.

Промишленост 

Промишлеността е слабо развит отрасъл, нетипичен за района на община Генерал Тошево и се изразява предимно в малки и средни предприятия, развиващи дейност в подотрасъл „хранително-вкусова промишленост“ на основата на селското стопанство.
III . ПОСТИГНАТ НАПРЕДЪК ПО ИЗПЪЛНЕНИЕ НА ЦЕЛИТЕ И ПРИОРИТЕТИТЕ НА АКТУАЛИЗИРАНИЯ ДОКУМЕНТ ЗА ИЗПЪЛНЕНИЕ НА ОБЩИНСКИЯ ПЛАН ЗА РАЗВИТИЕ НА ОБЩИНА ГЕНЕРАЛ ТОШЕВО ЗА РАЗВИТИЕ НА ОБЩИНА ГЕНЕРАЛ ТОШЕВО ВЪЗ ОСНОВА НА ИНДИКАТОРИТЕ ЗА НАБЛЮДЕНИЕ

В края на 2019г следва да отчетем постигнатия напредък по изпълнение на основните приоритети, оценени на база на предвидените индикатори.


През годината са одобрени заявки за свободни работни места от Агенция по заетост, следствие на което са назначени на срочен трудов договор в Община Генерал Тошево 94 безработни лица, както следва :
· Национална програма „Старт в кариерата“  - 1 бр. безработни лица;
· „Регионална програма за заетост“ – 10 бр. безработни лица ;
· „Национална програма за заетост и обучение на хора с трайни увреждания“ – 4 бр. безработни лица ;
· Проект „Обучение и заетост „ – безработни лица с трайни увреждания – 27 бр. безработни лица ;
· Проект „Работа“ – 51 бр. безработни лица ;
· Проект „Помощ за пенсиониране“ – 1 бр. безработни лица;
В изпълнение на културния календар на Община Генерал Тошево, през отчетния период се проведоха редица значими културни мероприятия : Традиционните Добруджански фолклорен събор „Богородица“, Общински фолклорен празник „ Цветница“, Великденско добруджанско надсвирване, Карнавал „Голямата усмивка“, Седмица на детската книга и изкуствата за деца, Фолклорен събор „Гергьовска люлка“ в с. Изворово., Конкурс за млади изпълнители на народни песни и кавал „Иван Георгиев“ с. Дъбовик, Еньовски събор на родовете и традициите „Край язовир Дрян“, Фестивалите на шлагерната песен „Подари ми море“ в ХК „Яница“ в с. Крапец, Празник на хляба, житото и Добруджа в с. Спасово, Събор на преселниците от Северна Добруджа и Фестивал на руската песен „Улыбка“ в с. Дъбовик, Десети регионален фестивал на детския танц „Бялата лястовица“, Четвърти национален фестивал на лавандулата “Генерал Тошево“2019, Втори пленер по живопис „Бялата лястовица“ и Втори фото пленер „Есенни хоризонти“ в с. Красен, Фестивал на сармата и кюфтето в Генерал Тошево, Празници на Генерал Тошево, Йовкови тържества, Коледарски богослов, Коледни и Новогодишни празници и др.

През 2019г НЧ “Йордан Йовков“ с. Люляково чества 75 годишнина от създаването си .

В община Генерал Тошево се отбелязват всички традиционни български празници и обичаи: Коледа, Нова Година, Бабин ден, Трифон Зарезан, Лазаров ден, Цветница, Богородица, Ден на християнското семейство, Първи март и други. Честват се и националните празници и бележити годишнини : 3 март, 24 март, 6 септември и други. Организират се редица събори, землячески срещи, театрални спектакли, концерти на гостуващи и местни състави, изложби, турнета, литературни срещи и др.

 ПРЕДОСТАВЯНИ СОЦИАЛНИ УСЛУГИ ПРЕЗ 2019 ГОДИНА

В отдел «Социални дейности и Домашен социален патронаж” работят 19 служители.  Най – всеобхватната социална услуга предоставяна в общността на територията на  община Генерал Тошево е Домашен социален патронаж с капацитет 300 лица. 

Предоставят се следните видове услуги: доставка на храна по домовете; поддържане на

лична и битова хигиена; закупуване на хранителни продукти и вещи от първа необходимост-

плащане на ел. енергия, вода и телефон, закупуване на лекарства; съдействие при снабдяване с технически помощни средства; съдействие при изготвяне на документи за ТЕЛК, за настаняване в Дом; административни услуги; поддържане на социални контакти и др.

През отчетният период ДСП е предостави социални услуги в 30 населени места Генерал Тошево, Къпиново, Изворово, Красен, Росен, Росица, Житен, Сноп, Градини, Узово, Зограф, Пчеларово, Дъбовик, Равнец, Пленимир, Петлешково, Присад, Малина, Преселенци, Василево, Балканци, Конаре, Средина, Люляково, Писарово, Кардам, Чернооково, Рогозина, Спасово и Сърнено.

Услугата е добре обезпечена с кухненско оборудване /на природен газ/ и пет броя специализирани леки автомобили за разнос на храна. През отчетният период в стола на Домашен социален патронаж са проведени 23 тъжни ритуала.
През настоящия отчетен период община Генерал Тошево реализира социалната услуга „Обществена трапезария“ финансирана от Фонд „Социална закрила“, на стойност 86 652, 00 лева, за задоволяване на потребностите от топла храна за 120лица, за периода 01.01.2019-31.12.2019 г с Назначен работник кухня чиято брутна работна заплата и осигуровките са за сметка на Общината.
Съгласно ПМС 344/21.12.2018 г ПМС 180 от 18.07.2019 г. и сключено споразумение  между АСП и Община Генерал Тошево на стойност 308 472,00 лв. чрез  „Център за предоставяне на услуги в домашна среда“ община Генерал Тошево, община Генерал Тошево предостави социалните услуги „Личен асистент“, „Социален асистент“ и „Домашен помощник“ в 20 населени места, на  201 потребители от 55 наети лица. Услуги за социално включване се предоставят от социален работник, назначен в Центъра за почасово предоставяне на услуги в домашна среда – Генерал Тошево.

Съгласно Закон за личната помощ и Наредба за включване в механизма лична помощ, от 01.09.2019г до 31.12.2019г услугата личен асистент са получили 46 потребители, като са били назначени 46 лица от 12 населени места. 

Центъра за обществена подкрепа който е държавно делегирана дейност през 2019 година е работил с пълен капацитет - 20.
За поредна година в община Генерал Тошево се проведе кампания за набиране на средства за „Благотворителната Коледа“. Бяха събрани 6 500,00 лева и закупени трайни хранителни продукти, раздадени 250 пакета на стойност 25,00 лева, на лица с минимални и ниски доходи. 

В община Генерал Тошево работят двама здравни медиатори – държавно делегирана дейност, с цел подобряване достъпа на ромите до здравните и социалните служби, преодоляване на културните бариери в общуването между ромските общности и медицинския персонал по места, преодоляване на съществуващите дискриминационни нагласи в здравното обслужване на ромите по места, оптимизиране на провеждането на профилактични програми сред ромското население, здравно образование на ромите и активната социална работа в общността. Същите бяха включени в екипите при издирване на деца, застрашени от отпадане от училище и при връзване на административните актове на родители на отсъстващи от учебните занятия деца.
 ОБЕКТИ ФИНАНСИРАНИ ПО ПРОГРАМИ :

Работи се по 2 договора по Програма INTERREG VA Румъния - България 2014 - 2020:

· "Повишаване достъпността до TEN-T мрежата в транс-граничен район Негру Вода - Генерал Тошево" с Водещ партньор - Кметство Негру Вода.

· „Развитие на туристическия потенциал, опазване и популяризиране па общото наследство с партньор Кметство Мурфатлар, Румъния.
· „Нови възможности за заетост в зелената система и благоустройство на община Генерал Тошево“, по Оперативна програма „Развитие на човешките ресурси“ 2014-2020, BG05M9OP001-2.010 - Развитие на социалното предприемачество.

· „Заедно можем да продължим“, по Оперативна програма „Развитие на човешките ресурси“ 2014-2020, BG05M9OP001-2.004 – „Услуги в ранно детско развитие“.
· “Рехабилитация на част от водопроводната мрежа на с. Спасово, с. Кардам и с. Люляково, Община Генерал Тошево“ по Подмярка 7.2 Инвестиции в създаването, подобряването или разширяването на всички видове малка по мащаби инфраструктура" на ПРСР.

Приключи изпълнението на 2 проекта по ОП Региони в растеж 2014 - 2020, Приоритетна ос 2 „Подкрепа за енергийна ефективност в опорни центрове в периферните райони“:

·  „Енергийно обновяване на многофамилни жилищни сгради, с адрес - ж.к. „Александър Димитров" бл. 2, ж.к. „Александър Димитров" бл. 4, ул. „Опълченска“ № 26, гр. Генерал Тошево”, на стойност - 1 281 083,65лв ;

· Енергийно обновяване на многофамилни жилищни сгради, с адрес - ул. „Патриарх Евтимий" №2, ул. „Васил Априлов"6 и ул. „Васил Априлов"№27, гр. Генерал Тошево”, на стойност- 1 128 167,45лв ;
Подписани са Договори за БФП за проекти:

· „Строителство, реконструкция и/или рехабилитация на нови  и съществуващи улици на територията на Община Генерал Тошево" по подмярка 7.2. „ Инвестиции в създаването, подобряването или разширяването на всички видове малка по мащаби инфраструктура“ от мярка 7“Основни услуги и обновяване на селата в селските райони“ на ПРСР.
· „Обновяване, ремонт и реконструкция на спортна площадка на територията на ОУ „Христо Смирненски“ в УПИ I- училище, квартал 124 по ПРЗ на град Генерал Тошево, община Генерал Тошево, област Добрич“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ по мярка 7. „Основни услуги и обновяване  на селата в селските райони“  па ПРСР.
· „Повишаване на енергийната ефективност в обществени сгради, с адреси: ул. "Д. Благоев № 6; ул. Васил Априлов" №18, ул. „Трети март“ № 8 А и многофамилни жилищни сгради, с адреси: ул. "Васил Априлов" № 2, ул. "Трети март" № 10“, в гр. Генерал Тошево по програма ОПРР 2014-2020 , процедура БФП BG16RFOP001-2.002 - Енергийна ефективност в периферните райони - 2
· Повишаване на енергийната ефективност в сградата на Районен съд - Генерал Тошево, ул. "Опълченска" № 1 и многофамилни жилищни сгради в гр. Генерал Тошево, с адреси: ул. "Васил Априлов" № 4, ул. "Трети март" № 6 и ул. "Трети март" № 38 по програма ОПРР 2014-2020, процедура БФП BG16RFOP001-2.002 - Енергийна ефективност в периферните райони - 2
· По Оперативна програма „Развитие на човешките ресурси“ 2014-2020 , BG05М9OP001-2.037 МИГ Балчик – Генерал Тошево, проект „Активно приобщаване с оглед насърчаване на равните възможности , подобряване достъпа до социални услуги и по-добра пригодност за заетост“.
Разработени и подадени за оценка проектни предложения: 
· По Програма за развитие на селските райони, BG06RDNP001-19.108 –МИГ Балчик – Генерал Тошево- мярка 7.2. „Инвестиции в създаването, подобряването или разширяването на всички видове малка по мащаби инфраструктура“ е подаден проект : „Вътрешно преустройство на част от първия етаж на съществуваща четириетажна сграда (бивша болница – корпус В) за изграждане на център за настаняване от семеен тип на стари хора в град Генерал Тошево, Община Генерал Тошево“.

· По Програма за развитие на селските райони, BG06RDNP001-19.108 –МИГ Балчик – Генерал Тошево- мярка 7.5 „Инвестиции за публично ползване в инфраструктура за отдих, туристическа инфраструктура“ е подаден проект :  „Промяна предназначението на съществуваща сграда - бивша гранична застава, в посетителски център, чрез реконструкция, преустройство и оборудване/обзавеждане. Ремонт и обновяване на терена в ПИ 34045.54.222, в с. Йовково, община Генерал Тошево“.
· По Оперативна програма „Развитие на човешките ресурси“ 2014-2020, BG05М9OP001-1.059 МИГ Балчик – Генерал Тошево, проект „Достъп до заетост за търсещите работа и неактивни лица , трайно безработни и лица , отдалечени от пазара на труда чрез местни инициативи на заетост“.
· По Оперативна програма „Околна среда“ 2014-2020т , процедура BG16M1OP002-2.10, „Рекултивация на депа за закриване, предмет на процедура по нарушение на правото на ЕС по дело С-145/14“ по приоритетна ос 2 „Отпадъци“,  проект „Закриване и рекултивация на общинско депо за неопасни отпадъци – гр. Генерал Тошево“.
ОБЕКТИ РЕАЛИЗИРАНИ ПО КАПИТАЛОВАТА ПРОГРАМА НА ОБЩИНА ГЕНЕРАЛ ТОШЕВО И С ЦЕЛЕВИ СРЕДСТВА :
През разглеждания период 01.01 – 31.12.2019г на територията на Община Генерал Тошево са планирани и изпълнени различни по характер строителни, ремонтни, благоустройствени мероприятия, озеленяване и др., по отчета за капиталовите разходи в размер на 2 900 201 лева, както следва :  
I. Основни и текущи ремонти на сгради общинска собственост :
През настоящата година са изпълнени ремонтни дейности в кметствата на следните населени места : кметство с. Кардам, кметство с. Средина, кметство с. Малина, кметство с. Горица. Дейностите са свързани с подобряване на санитарно –битовите условия, ремонт на ел. инсталации и подмяна на осветителни тела, подмяна на дограми, врати, настилки, бояджийски работи и други с цел осигуряване на нормалната експлоатация на съответните сгради от служители и граждани.

Изпълнени са ремонти в НЧ „Александър Гичев -1907" - с. Василево, НЧ „Йордан Йовков“ - с. Красен, НЧ „Наука 1940“- с. Зограф, НЧ „Йордан Йовков“ – с. Росица, НЧ „Нов живот - 1941“ – с. Преселенци, НЧ „Св.Св. Кирил и Методий-1897“ - с. Пчеларово, НЧ „Йордан Йовков -1943“ – с. Люляково и Исторически музей гр. Генерал Тошево ,включващи ремонт на стълбища, ограда, покрив, бояджийски работи и други.


Извършени са ремонти на гробищен парк в с. Житен, параклис и гробищен парк в с. Присад.


През 2019 г. е ремонтирана и здравната служба в с. Кардам на стойност 38 471 лева.


Общата стойност на строително – монтажните работи и оборудване е  270 280 лева.
II. Обекти в направление „Образование“ :
В Ученическото общежитие в гр. Генерал Тошево са извършени ремонтни дейности на третия етаж, освежаване на стаите и коридора, подмяна на осветителни тела, закупено е устройство за изкачване на стълби и сушилня на обща стойност 39 314лв.
Изпълнени са ремонти на ДГ „Пролет“ – гр. Генерал Тошево, ДГ – с. Спасово, ДГ  - с. Василево, ДГ „Дора Габе“ – с. Пчеларово. Дейностите са свързани с ремонт на огради, стълбища, отоплителна инсталация, газификация и технологично преустройство на кухненски блок. Закупено и инсталирано външно видеонаблюдение.  Общата стойност на разходите за ремонтни дейности и оборудване -  187 815лв.
Извършен е основен ремонт и обновяване на Спортна зала към СУ „Никола Вапцаров“ и оградата на ОУ „Йордан Йовков“ – с. Спасово  с обща стойност 280 233 лева. 
Закупени интерактивни дъски за училищата: ОУ „Васил Левски“ – с. Преселенци, ОУ „Йордан Йовков“- с. Спасово, ОУ „Христо Ботев“ – с. Кардам. Закупено и инсталирано е видеонаблюдение в СУ „Никола Вапцаров“ – гр. Генерал Тошево и ОУ „Йордан Йовков“ – с. Красен, обща стойност 43 626 лева.
III. Обекти „Социално подпомагане и грижа“ :
В това направление през 2019 г. е ремонтиран клуб на пенсионера в гр. Генерал Тошево находящ се на ул. „Петко Д. Петков“ на стойност 35 258 лева.

IV.  Обекти „Благоустройство и комунално стопанство“ :
Една от най значимите по обем позиции е в размер на 1 490 474 лева и включва обекти от техническата инфраструктура, обекти подобряващи безопасността на движението и такива, свързани с енергийното обновяване на многофамилни жилищни и обществени сгради в гр. Генерал Тошево.
Община Генерал Тошево изпълни „Рехабилитация но участък с дължина 7020м.л, от довеждащ водопровод от ПС Малина до водоем 300куб. м. в гр. Генерал Тошево и прилежащите съоръжения към него с цел подобряване на водоснабдяването и намаляване на загубите на питейна вода.

По уличната мрежа на град Генерал Тошево беше изпълнен основен ремонт на улици : ул. „ Мусала“, ул. „Цвятко Радойнов“, ул. „Любен Каравелов“, ул. „Калиакра“, ул. Никола Бозвели“, ул. „Рила планина“ и ул. Ивайло в кв. Пастир, включващо асфалтиране на улиците, полагане на хоризонтална и вертикална маркировка. Също така беше извършен ремонт на тротоари по ул. „Димитър Благоев“.
По уличната мрежа в общината са извършени основни ремонти на улици в с. Йовково, с. Преселенци, с. Къпиново. Отремонтирани са и тротоари в с. Равнец и с. Дъбовик.

В село Изворово е изпълнен цялостен ремонт на площада в селото с асфалтова настилка. Ремонтирана е автоспирката в село Сноп.

Подменено и отремонтирано и разширено е уличното осветление на входно-изходните артерии на гр. Генерал Тошево посока с. Росица, гр. Каварна, гр. Балчик и гр. Добрич.

Газоразпределително дружество „Добруджа газ“ обслужва 460 абоната, като през 2019г са се присъединили 77 нови. В дружеството са постъпили и нови заявления от домакинства за газифициране на частни имоти, които възлизат на 150 броя, находящи се в квартали , в които до сега няма изградена газопроводна инфраструктура. 
V. Общинска пътна мрежа  :
За намаляване запрашеността на въздуха на територията на община Генерал Тошево периодично се извършва почистване на територии за обществено ползване в населените места. Тази дейност през 2019 год. се осъществява от наети и от назначени на работа лица по „Регионалната програма” и програма „Развитие на човешките ресурси”, както и от лица на социално подпомагане в общината. 

Фирма избрана по реда на ЗОП извършва механичното почистване на главните улици в града и ръчното почистване на териториите за обществено ползване в централната част на гр. Ген. Тошево през 2019 год. 

На натоварените и с интензивно движение улици в града, а и в голяма част от селата се поддържа маркировката на направените пътни неравности /препятствия/ за ограничаване скоростта на движение на МПС и в тази връзка намаляване на шумовото натоварване, запрашеността и др. 

За поддържане и възстановяване на Общинската пътна и улична мрежа с планираните през 2019 год. средства, се извърши ремонт на улици в гр. Генерал Тошево, както следва: ул. „Калиакра“, ул. „Цвятко Радойнов”, ул. „Гео Милев”, ул. „Неофит Бозвели”, ул. „Любен Каравелов”, ул. „Гавраил Генов”, ул. „Мусала” , ул. „Рила планина” и ул. „Ивайло”, ремонт ул. „Седма” и ул. „Осма” с. Йовково, улица в с. Къпиново от ОК 13 „а”, ул. „Осма” с. Преселенци, улица "Десета" село Дъбовик, ул. „Втора” и ул. „Четвърта” с. Василево. Направи се с трошенокаменна настилка  на улицата, обслужваща гробищния парк в с. Присад и бе ремонтиран площада в същото село. По „Програма за развитие на селските райони BG06RNP001-7.001-0140-C01 общината кандидатства за рехабилитация на ул. «В. Алексиев» гр. Генерал Тошево, реконструкция на ул. „Втора“ с. Люляково и реконструкция на ул. „Антимовски хан“ с. Кардам. Предвидените  ремонтни дейности са на стойност 1 093 561 лв.

През 2019г  успешно продължи  изпълнението на проект  „Рехабилитация на пътища по проект „Повишаване достъпа до TEN-T в гранична зона Негру Вода – Генерал Тошево“ (“Increasing accessibility to the TEN-T in the border area Negru Voda – General Toshevo”) 15.1.1.019, Договор №27989/09.03.2017 год. По програма INTERREG V-A Румъния България 2014-2020 по обособени позиции, както следва :

· Обособена позиция №1 „Рехабилитация на път DOB-3032 „( II -29 „Добрич- Генерал Тошево“) – Дъбовик“ от км 0+000 до км 4+500 и рехабилитация на уличната настилка и тротоари по улица „Десета“, вход с. Равнец от към 0+450, центъра на с. Дъбовик с L=4.553 км.“, като към края на 2019г строителните дейности са приключили.

· Обособена позиция №2 „Рехабилитация на път DOB-1047 „( III -296 „Добрич-  Каварна“) –  Василево - Балканци“ от км 0+222 до км 3+900 и рехабилитация на уличната настилка и тротоари по улица „Втора“ и „Четвърта“ на село Василево с L=3.93278 км“, като строителните дейности приключват в началото на 2020г. 

Стойността на договорите за изпълнение е 4 318 836 лева.
Извърши се ремонт и почистване на:

- път DOB 1122 /ІІ29 Добрич- Генерал Тошево / –граница община (Добрич- Генерал Тошево) ІІІ-29043 Царевец- Пчеларово от км. 6+000 до км. 8+800; 

- път ІV 29052 /ІІ-29 Добрич / Пленимир от км. 0+000 до км. 5+400;

- ремонт на път ІV 29052 /ІІІ 2904 Кардам- Бежаново/ с. Вичево от км. 1+500 до км. 5+100;

- ремонт път DOB 1048 /ІІІ-296 Василево-Каварна/ с. Средина от км. 4+700 до км. +400;

- ремонт на път DOB 3037 /ІІ-29/ Кардам- Горняк от км. 0+000 до км. 0+450;

- ремонт на път DOB 3043 /ІІІ-2904 Спасово- Бежаново/ с. Ал. Стамболийски от км. 0+000 до км. 0+400;


За зимно поддържане на общинската пътна и улична мрежа на територията на общината се сключи договор с „Пътно строителство” АД –гр. Добрич. Почистени са общинските пътища от самораслите храсти и издънките на дървета, повдигнати са короните на дърветата по общинските пътища DOB-3032 /Община Добричка- Дъбовик/, пътя за с. Вичево, с. Житен- с. Красен, с. Писарово.

Във връзка с изпълнение на поетите задължения, Агенция ”Пътна инфраструктура” през отчетния период извърши почистване на републикански пътища от саморасли храсти и издънки на дървета, повдигнати са короните на дърветата от републиканската пътна мрежа.

С монтираната на трактора листосмукачка се извършва почистването на сухи листа и окосената трева събрани от общинските улици. С прикачния инвентар на тракторите за косене целогодишно се поддържат всички пътища на общината окосени и без бурени. 

VI. Инфраструктурни обекти  :

 През 2019г за нуждите на жителите на града се изгради фитнес площадка върху бетонови основи с противоударна настилка, с монтирано осветление, парково озеленяване и  тротоарно пространство на обща стойност 74 460 лева.

За нуждите на децата се изгради нова детска площадка върху бетонови основи, с противоударна настилка, обезопасена с цветни оградки и с монтирани на тях пейки и кошчета за отпадъци по ул. „Трети март“ № 38 – 40 . Стартира и изграждането на площадка за безопасност на движението находяща се в централната част на градския парк, която ще бъде въведена в експлоатация в началото на 2020 г.
Също така цялостно е ремонтирана сградата на ЖП гарата в гр. Генерал Тошево, находяща се на бул. „Добри Орлов“, като е извършен основен ремонт, подменен е покривът и дограмата на сградата, общата стойност възлиза на 69 749 лева.
ПОВИШАВАНЕ НА ЕНЕРГИЙНАТА ЕФЕКТИВНОСТ, ОПАЗВАНЕ НА ОКОЛНАТА СРЕДА, ПОЧИСТВАНЕ, БЛАГОУСТРОЙСТВО И ОЗЕЛЕНЯВАНЕ
Повишаване енергийната ефективност на сгради общинска собственост- саниране на сгради, подмяна на отоплителни инсталации

През 2019 год. продължи работата на Общината в посока внедряване на мерки за енергийна ефективност на жилищни блокове в гр. Генерал Тошево, както и на редица обществени сгради. С избрани по реда на ЗОП фирми са сключени договори за изпълнение санирането на жилищни блокове в града по проект BG 16RFOР001-2.002-0025-С01 „Енергийно обновяване на многофамилни жилищни сгради с адрес- „Васил Априлов” №4, ул. „Трети март” №6  и „Трети март” №38 в гр. Генерал Тошево” на стойност 1 170 422 лв. и обществени сгради по проект BG 16RFOP001-2.002-0024/ 15.03.2019 год. „Повишаване на енергийната ефективност на обществени сгради в гр. Генерал Тошево” на стойност – 1 172 167 лева Обхват на инвестицията за обновяване на обществени сгради през 2019 год. са сградите на ул. „Димитър Благоев“ №6, ул. „Васил Априлов“ №18, ул. „Трети март“ №8А и многофамилни жилищни сгради с адреси: „Васил Априлов“ №2, ул. „Трети март“ №10 гр. Генерал Тошево.

Изпълнява се приетата Програма за енергийна ефективност на община Генерал Тошево, като по линия на капиталовата програма за 2019 г. са планирани и изпълнени обекти, включващи ремонти на кметствата в селата Кардам, Малина, Горица и Средина. Извършен е ремонт на здравна служба с. Кардам и ремонт помпа с. Люляково. 

Извършени са ремонти на сградите на: Пенсионерски клуб на ул. „Петко Д. Петков” гр. Генерал Тошево, Ученическо общежитие- гр. Генерал Тошево, НЧ с. Василево, НЧ „Йордан Йовков” с. Росица, НЧ с. Пчеларово, НЧ „Йордан Йовков” с. Красен, НЧ с. „Нов живот“ с. Преселенци. Основен ремонт и обновяване на Спортна зала гр. Генерал Тошево и сграда на бул. „Добри Орлов” /бивша гара/. 

Извършено е газифициране на кухненския блок на сграда на ДГ „Пролет”, както и ремонт на отоплителната инсталация на ДГ в с. Василево. Доставка и монтаж на газов котел за стола на социален патронаж- гр. Генерал Тошево.

За редуциране на замърсителите в атмосферния въздух в общината осветлението на улиците продължава да се реализира с енергоспестяващи лампи. През 2019 год. сe извърши разширение на уличното осветление по входно- изходните артерии на града като са монтирани енергоспестяващи лампи по улиците „Опълченска“, „Хан Кардам“, „Янтра“, ул. „Васил Априлов“ изхода за с. Присад. 

Поетапна реализация на проекти за газификация на учреждения. Разширяване газоснабдяването на битови и промишлени консуматори. Насърчаване използването на енергия от възобновяеми енергийни източници- изграждане на ВЕП и ФЕП, монтиране на слънчеви колектори, използване на биомасата като енергиен източник

Община Генерал Тошево работи за изграждане на необходимата инфраструктура за газоснабдяване на битови и промишлени консуматори. За намаляване вредните емисии в атмосферния въздух през 2019 год. в община Генерал Тошево по данни от газоразпределителното дружество, са изградени газоразпределителни връзки по улиците “Първи май”, „Черно море”, „Велико Маринов”, „Велко Ангелов”, “Мадара”, ”Васил Койчев”, „В. Комаров”, „Васил Априлов”, „Ал. Стамболийски”, „Тунджа”, „Ивайло”, „Цар Борис” в гр. Генерал Тошево и са включени нови 131 бр. битови и 4 бр. обществени консуматори на газ. 

На територията на общината през 2019 год. публично са обявени над 30 бр. преписки на различен етап и оповестени над 7 бр. решения издадени от РИОСВ- гр. Варна за инвестиционни предложения. 

Поддръжка, опазване и реконструкция на паркове, градини и улично озеленяване 
Дейността „поддържане” е непрекъснат процес, осигуряващ необходимите условия за функционирането на зелената система - валиране на зелените площи, косене, поливане и подхранване с комбинирани минерални торове.

           На територията на града периодично се почистват тревните площи, цветните лехи по улиците и парковете от плевели, паднали листа, сухи клони и отпадъци. Застаряващите храсти по булевардите, междублоковите пространства, парковете се подмладяват, а другите се поддържат и оформят чрез резитба по улиците „Димитър Благоев”, ”Трети март”, „Г. С. Раковски”, „Дружба” и ”В. Априлов”. След всяка коситба на тревните площи, засадената в тях декоративна растителност - туи, ели, албиции и юки се окантяват. 

В началото на зимния период, за предпазване от счупването им от снеговете някои от дървесните видове се овързват с корда, а други със зебло. 

През пролетта за прочистване от плевели свободните терени се третират с препарат - гробищни паркове, общински пътища, тротоари и паркови алеи. 

Извърши се двукратна обработка- дезакаризация и дезинсекция на общинските зелени площи, а лятото се обработват храстите и цветята нападнати от вредители.

 Оформя се храстовата растителност по улици и булеварди в гр. Генерал Тошево и селата. Поддържат се структурните елементи на дървесната растителност в населените места на общината и по общинските пътища. В тази връзка през 2019 г. са издадени над 43 бр. заповеди за оформяне, окастряне или премахване на суха декоративна растителност на територията на общината. Функционира въведената система за електронно издаване на превозни билети при превоз на получения дървен материал или дърва за огрев, като броя на превозните билети за 2019 год. достигна над 138, след издадени разрешителни и маркирана дървесина от общината.

Освен изграждането на нови обекти работниците по оперативна програма „РЧР” и регионална програма, както и заработващите социалните си помощи, извършват и текуща дейност, а именно: периодично почистване на тревните площи и цветните лехи по улиците и парковете от отпадъци, плевели, паднали листа и клони.

Изработен и монтиран от спомоществователи в града фонтан за питейна вода на централната алея в парка в гр. Генерал Тошево се поддържа в изправност. Подмениха се всички начупени дървени части на пейките от наличното парково обзавеждане. Боядисаха се всички пейки и детски люлки на територията на града.

През 2019 год. се извърши подмяна на изсъхналата растителност в Централен градски парк- гр. Генерал Тошево, парка с паметника на загиналите във войните, по ул. „Г. С. Раковски”, засяха се цъфтящи многогодишни растения на входа и изхода на града, дървета и храсти в парка.
Благоустрояване и озеленяване на междублокови пространства, училищни дворове и др. обществени територии
   
През 2019 год. Общинска администрация работи в посока за подобряване на градската среда, благоустрояване и озеленяване на междублоковите пространства, чрез изграждане на подходи и паркинги, подходящо оформяне на градинките в гр. Генерал Тошево, а наред с това и периодично се извърши опресняване на маркировката на паркинги, улични платна и пешеходни пътеки. 

Поддържа се озеленяването на междублокови пространства, училищни дворове и улици в града. Косят се и се поддържат тревните площи на благоустроените пространства, както и по улици, паркове и детски площадки. 

Извърши се основно почистване на самораслата растителност в зелени площи до бивша сграда на Държавен резерв след ЖП- прелеза в гр. Генерал Тошево.

На ул. „Трети март“ граничеща с ул. „Мадара“ в гр. Генерал Тошево и други райони са монтирани детски площадки, върху изградени бетонови основи с противоударна настилка, обезопасени с цветни оградки и с монтирани на тях пейки и кошчета за отпадъци. Изгради се фитнес площадка в парка с паметника „Бойна слава“.
Общината за благоустрояване на обществени територии през 2019 год. възстанови частично тротоарите по ул. „Димитър Благоев“, гр. Генерал Тошево, извърши ремонт на тротоар в с. Равнец, ремонт на тротоар около сградата на кметството в с. Дъбовик. Достави и монтира автоспирка пред Читалището в с. Кардам и под СУ „Н.Й.Вапцаров“ гр. Генерал Тошево, направи ремонт на автоспирката в с. Сноп.

За подобряване на спортната инфраструктура на територията на община Генерал Тошево и осигуряване на по-добри възможности за развитие на физическо възпитание и спорт от всички жители на общината, се извършва поддръжка на съществуващите спортни площадки със съоръжения в Централен градски парк гр. Генерал Тошево. Извърши се ремонт на Спортна зала гр. Генерал Тошево.

През 2019 год. бе направен ремонт на оградата на НЧ в с. Зограф, както и доставка на контейнери за обредни ритуали на гробищните паркове в с. Преселенци, с. Спасово, с. Присад. 

Извърши се благоустрояване на парк „Бойна слава“ в гр. Генерал Тошево, площад в с. Присад, площад с. Изворово. Ремонт вход и стълбище НЧ с. Люляково, ремонт стълбище на НЧ с. Преселенци, ремонт на паметник -Крилото в гр. Генерал Тошево, както и поддържане на озеленяването край него. 

Възстановени бяха парковите композиции от храстова и дървесна растителност в западната част на Централен градски парк пред реституираните складове за изолиране на парка от шум, прахови емисии и димни газове от автомобилите, преминаващи по бул. „Добри Орлов“, гр. Генерал Тошево.

Организиране провеждането на залесителни кампании и озеленителни мероприятия
След почистване на общински терен в близост до гробищния парк в гр. Генерал Тошево се извърши облагородяване на същия, чрез залесяването му с над 1200 бр. червен дъб, липа и кедър. Залесителната акция организирана от общинска администрация се извърши съвместно с ТП на ДГС- Генерал Тошево и училища и детски градини в града.

Попълниха се местата, където дръвчетата бяха изсъхнали на детски площадки, както и се извърши засаждане на нови дървета и храсти в Централен градски парк, детски площадки и междублокови пространства. 

За възстановяване на полезащитните пояси Държавно лесничейство- Генерал Тошево системно извършват залесителни мероприятия на мястото на изсечените пояси.

Ежегодно се извършва инвентаризация на залесените площи.
ИЗНЪЛНЕНИЕ НА „ПРОГРАМАТА ЗА ОПАЗВАНЕ НА ОКОЛНАТА СРЕДА НА ОБЩИНА ГЕНЕРАЛ ТОШЕВО“

Участие в регионалната с-ма за управление на отпадъците


В изпълнение на заложените цели в общинската програма за управление на отпадъците, Община Генерал Тошево участва като член в Сдружение „Регионално управление на отпадъците – Добрич” и извозва всички отпадъци на регионалното депо със съоръжения за биоразградими и строителни отпадъци в с. Стожер, като през 2019 год. генерираните от територията на общината и извозени на регионалното депо отпадъци са над 5 100 тона, от които 444 т. биоразградими и 84,16 т. строителни. За обработване на депото за същите са заплатени съответните такси, а за депонираните количества отпадъци- 2786 т. през годината са заплатени отчисления и обезпечения, съгласно чл.60 и чл.64 от ЗУО.
Увеличаване на дела на разделно събраните биоразградими и строителни отпадъци от територията на общината и оползотворяването им на регионалното депо

Избраната по реда на ЗОП сметосъбираща фирма извършва и извозването на биоразградимите зелени отпадъци в гр. Генерал Тошево. Като с договор през 2019 год. са осигурени 70 бр. кафяви контейнери за биоотпадъци от общинските зелени площи и зелени градински такива. Фирмата извозва биоотпадъците от тях до Регионалното депо със съоръжение за биоразградими отпадъци, където се осигурява екологосъобразното им обезвреждане, чрез компостиране.

При актуализация на Наредбата за управление и финансиране дейностите по третиране на битови и строителни отпадъци на територията на община Генерал Тошево е въведена такса за депониране на строителни отпадъци на Регионалното съоръжение в с. Стожер, община Добричка, която при осигуряване на разделно събиране на отпадъците от гражданите е в рамките на 6 лв./тон строителен отпадък, такса за биоразградими отпадъци- 18 лв./тон и се заплаща на касата в Общината. 

При провеждане на процедура по реда на ЗОП за избор на изпълнител за извършване на услугите по сметопочистване в общината, е заложено и осигуряването от фирмата  на 4-7 куб. м. контейнери за строителни отпадъци. При желание и писмено заявление в общинска администрация от страна на гражданите, извършващи ремонт в жилищата си, се осигурява извозването на строителните отпадъци от домакинствата. За извозването на един тон строителен отпадък от фирма-изпълнител цената на услугата е 53,76 лв. и се заплаща на касата в Общината. Издадени от общината са над 6 бр. разрешителни за извозване на строителните отпадъци на Регионалното депо със съоръжения в с. Стожер от оторизирана фирма.
Поддържане на системата за организирано събиране и извозване на отпадъците на територията на общината
Събирането и извозването на битовите отпадъци на територията на община Генерал Тошево се извършва съгласно всички нормативни изисквания на екологичното законодателство.

На територията на цялата община има въведена система за организирано сметосъбиране и сметоизвозване, което се изпълнява от избрана по реда на ЗОП фирма, след проведена открита процедура през 2019 год. Събирането на битовите отпадъци се извършва със специализирани сметоизвозващи автомобили с ЕВРО стандарт и общ полезен обем над 20 куб. м. В град Генерал Тошево осигурените съдове за съхранение на твърди битови отпадъци са с различен обем, от които контейнери тип „Бобър” с вместимост 1,1 м3 - 150 броя, кофи тип „Мева” с обща вместимост от 120 л – 2400 бр. и 240 л.- 60 бр., и се извозват съгласно график, като за града сметосъбирането се извършва ежеседмично от четири района, в дните от понеделник до четвъртък, а в четвъртък от м. Май до м. Ноември се събират биоразградими отпадъци от 70 бр. кафяви контейнери. Събирането на отпадъците в централна градска част от 50 бр. контейнери тип „Бобър” с вместимост 1,1 м3 за ТБО се дублира ежеседмично. 

Честотата на събиране на ТБО за селата в Община Генерал Тошево е 26 пъти годишно /през седмица за населено място/ от общо 676 бр. 1,1 м3 контейнери тип „Бобър” от шест направления в дните от петък до неделя.

През 2019 год. са осигурени допълнително 16 бр. контейнери за селата и са подменени над 10 бр. повредени и амортизирани контейнери тип „Бобър” на територията на общината. Подменени са над 30 бр. колела на 1,1 куб. м. контейнери в селата и индивидуални кофи за отпадъци в града. Доставени са контейнери на всички фирми избрали заплащането на такса смет на база количество през отчетния период. 

На територията на града продължава поддържането на стационарни площадки за разполагане на контейнерите, с цел игнориране на проблемите със своеволното им преместване от гражданите. 

Отремонтирани са над 10 бр. от уличните кошчета, разположени на териториите за обществено ползване в града. Всички останали кошчета са боядисани с цел предотвратяване на корозията.

Закриване и рекултивация на общинското депо за неопасни отпадъци на територията на общината

За закриване на общинското депо за ТБО има изготвен и входиран проект за „Закриване и рекултивация на общинско депо за неопасни отпадъци, гр. Генерал Тошево“ на стойност над 1,7 млн. лв., който след актуализация е представен за одобрение и финансиране от ОП „Околна среда“ към МОСВ, съгласно Постановление № 209 от 20 август 2009 г. за осигуряване на финансиране за изграждането на регионални системи за управление на битовите отпадъци, на регионалните съоръжения за предварително третиране на битовите отпадъци и за закриването на общински депа за битови отпадъци. С реализацията на проекта ще се извърши техническа рекултивация /прибутване и уплътняване на отпадъците, вертикална планировка, изграждане на горен изолиращ екран, газов дренаж с газови прозорци, запръстяване/ и чрез собствено финансиране- биологична рекултивация на депото /озеленяване с тревни смески на депото/.
Развиване и усъвършенстване на системите за разделно събиране на отпадъците
За реализирането на посочената мярка в плана за действие към програмата и за намаляване съдържанието на вредни вещества в отпадъците, както и ограничаване на количеството на опасните съставки в потока от битовите отпадъци, Общината е установила сътрудничество с организации по оползотворяване на отпадъци от излязло от употреба електрическо и електронно оборудване и с организации за оползотворяване на излезли от употреба батерии и акумулатори, и МПС. 

Минимум веднъж годишно се правят акции за предаване на разделно събраните отпадъци на територията на общината от електронно и електрическо оборудване, батерии и акумулатори и др. 

Община Генерал Тошево поднови договора за сътрудничество в областта на разделното събиране на излязло от употреба електрическо и електронно оборудване /ИУЕЕО/ с фирма „Трансинс технорециклираща компания” АД, като са определени места за събиране на ИУЕЕО и ел. лампи в гр. Ген. Тошево при организиране на акции. В Общинска администрация има обособени пунктове за събиране на негодни за употреба тонер касети и луминесцентни лампи. През 2019 год. от общината са събрани 1640 кг. излязло от употреба електронно и електрическо оборудване и 80 кг. луминесцентни лампи.


Община Генерал Тошево има сключен договор за сътрудничество в областта на разделното събиране на излезли от употреба моторни превозни средства /ИУМПС/ с фирма „Българска рециклираща компания” АД.

Община Генерал Тошево има сключен договор за сътрудничество в областта на разделното събиране на негодни за употреба батерии и акумулатори с фирма „Трансинс батери” ООД, която е осигурила над 85 бр. кошчета за негодните за употреба батерии, които са разположени във всички населени места на общината, включително във всички кметства, училища и детски градини на територията на общината и обществени места, а акумулаторите се предават по време на акции, като през 2019 год. са предадени 30 кг.

За разделното събиране на отпадъците Общината има договор за сътрудничество с фирма „Екоколект” АД – организация по оползотворяване на отпадъци от опаковки. Въведена е система за разделно събиране на отпадъците от стъкло, хартия и пластмаса в гр. Генерал Тошево, с. Кардам и с. Спасово. Поставени са и се обслужват по график 2 пъти месечно жълтите контейнери- 51 бр., а веднъж на 6 месеца зелените контейнери- 25 бр. за опаковки от стъкло. Така се постига редуциране обема на депонираните отпадъци, които в противен случай биха отишли на депото, а в момента се рециклират и оползотворяват. През 2019 год. са събрани 11,69 т. годни за повторна употреба отпадъци от пластмаса, хартия, стъкло и метал.
IV. ПРЕДПРИЕТИ ДЕЙСТВИЯ ЗА ОСИГУРЯВАНЕ НА ЕФЕКТИВНОСТ И ЕФИКАСНОСТ ПРИ ИЗПЪЛНЕНИЕТО НА ПЛАНА 
Преглед на проблемите, възникнали в процеса на прилагане на плана и мерките за преодоляване им


В последните години финансиране за различните видове дейности на общината, читалищата, институциите и частния сектор се търси, предимно, чрез проекти към Оперативните програми на Европейския съюз и други донорски програми. Като основна пречка пред ефективно изпълнение на Общинския съюз за развитие може да се отбележи липсата на средства и икономическа криза, която постави частния сектор в трудно положение – свиване на пазари, намаляване на финансовите ресурси, закриване на Микро предприятията и т.н. При изпълнението на плана се изпълняват или са изпълнени проектни предложения и дейности, който допринасят едновременно до реализирането на повече от една мярка , специфична цел и приоритет. В процеса на отчитане това води до припокриване на дейности и средства.

Мерки за осигуряване на информация и публичност 


Общинския план за развитие е достъпен за всички ползватели на интернет пространството на сайта на общината. Информация по отношение изпълнението на мерките дейностите залегнали в ОПР, обществеността получава и от публикациите в местните електронни и печатни издания от организираните пресконференции във връзка с подписване на договори за финансиране на проекти. В електронните и печатни медии системно се отразява процеса на реализация на проектите. Всеки един от одобрените за финансиране проекти е разработен на базата на предвидените в Общинския план приоритети, което е задължително условие на самите Оперативни програми.

Мерки за постигане на съответствие на Общинския план със секторните политики, планове и програми на територията на Общината
По отношение на осигуряване на необходимото съответствие на общинския план за развитие със секторните политики, планове и програми на територията на общината трябва да се отбележи , че е на лице пълно съгласуване, както и актуализиране на вече съществуващите такива. 

Мерки за прилагане на принципа на партньорство 

В процеса на реализация на ОПР се прилагат принципа на партньорство и най- вече в областта на реализация на проекти от общинско значение, по които Общината е потенциален допустим партньор.

V. ЗАКЛЮЧЕНИЯ И ПРЕДЛОЖЕНИЯ ЗА ПОДОБРЯВАНЕ НА РЕЗУЛТАТИТЕ ОТ НАБЛЮДЕНИЕТО
От представените социално – икономически характеристики на общината през последните години и през 2019 г., в частност могат да се направят следните заключения обобщаващи накратко актуалното състояние на средата – база за реализиране на Общинския план за развитие:

· Спад на демографския ресурс ;
· Местния трудов пазар се характеризира с високи нива ва безработица, въпреки че може да се отчете спад ; ограничено търсене на труд ;
· Има изградена мрежа от социални, образователни и културни структури ‘
· Основно място в икономиката на общината  заемат селското стопанство и търговията, които формират над 70% от брутния продукт на общината и реализират преобладаваща, сезонна заетост на населението ;
На база гореизложеното, можем да направим извода, че голяма част от мерките за постигане на специфичните цели и приоритети от Общинския план за развитие 2014-2020г за 2019г са реализирани или в процес на реализация. Резултатите по изпълнението на Общинския план през 2019 г са постигнати с финансови ресурси от общинския бюджет, националния бюджет, програма за Развитие на селските райони, оперативни и национални програми, като продължава търсенето на нови такива.
